mteb/NusaParagraphTopicClassification huggingface dataset:
Singkamma mas mas gammarak ka ri jogja. Lammorok kah kulle jappa siagang bayuang na mae ri angkringan siagang bajik mi ni cinik kah Gakgai, hahah garing di’. Kanre kanre anne erok ku sabbu kulle memang tena na batu ri jogja ngaseng mingka oleh oleh ri daerah sekitar kan memang nempelek ki siagang taksadia ri toko oleh oleh. Nomorok sekre geplak. Okee ni sakring parallu ki munduruk kah sannak manisik na hahaha kulle kapang sikali kali kanre na anne kanreang manisika ni inung sepet. Niak yangko, iyaa sala sekre na kanre kanreang ketan. Pammopporanga kah maksa dudu haha. Kah anjo ni parek battu ri ketan jadi yaa tekstur na chewy singkamma mochi.
Riolo hpku ku karenai ji erok angngirim sms ri agang ku ato pacarku. Tena sallo antama tommi hp merek Blackberry. Anjo Hp Blackberry ya kajjala ki harga na, tau niakka ji ammali. Ri hp Blackberry ya anjo niak ni kana BBM kulle ki jai agang ta punna ri tambai ji pin BBM na arenna.Ka hp jamang kamma ya kulle mi akkarena jai media sosial ato hp ya ri pake assikola sikamma a'boya a'pilajarang ri Google ato ri pake anjama sikamma meeting ri aplikasi na Google meet ato aplikasi Zoom. Padahalna riolo hp kulle ji ri pake erok SMS ato telepong sa'ra ji.
Akhirna anne Taylor inisiatifki annulisi kamae kamae niak pajjapa=ang kursi roda, naboya memang tongi kamae kulle antama iya siagang kursi rodana. Sikedde sikedde takumpuluk mi restoran restoran niaka pajjapa=ang kursi rodana. Sukkuruna, anne video videona Taylor jai tau ciniki bahkan niak tau panjari petunjuk kamae bajik lampa nganre sabak para paranna tong akkursi roda. Singkat kamma anjo, jai restoran apparek pajjap=ang kamma anjo , bahkan mall mall poeng jai mi parek pajjapa=ang kursi roda ri luarak siagang ri lalang mall , niak tong pare eskalator siagang lift khusus tau kamma Taylor. Sukkurumi sabbarana Taylor anjari manisi battu tau jai poeng.
Nana tala lekbaki erok aklampa punna niak kioki mange ri tampak wisatayya, mingka beru-beru anne nia kioki mange ri Goa Jomblang, eroki aklampa. Pas niissengi nai kioki, nakua ngasengi taua siratangi ka bayuangna kioki. Mingka wattunna nikutaknang ri manggena, nakuai Nana eroki aklampa nasabak anjo Goa Jomblang niaka ri Yogyakarta, tenapa na loe niisseng ri taua, njari erok dudui mange nacinik. Ri anne goayya kulleki cinik romang purbayya siagang binanga rawanganna buttayya. Mingka anne goayya tinggina niak 60 meterek siagang akrunganna angngewai sikekdek. Parallupi kabaraniang lompo punna erokki antamak lalang ri goayya. Mingka tea maki mallaki nasabak niakji tau kinjo kulle nikiok agangki antamak yang penting baraniki. Erang mamiki sentere’ ka nassami sassangi lalangna.
Ustas Dasad Latif siagang na lanjutkan pembahasanna mae ri soal Vaksin lalang pandangan islam. Ia akkana anne vaksin Covid-19 sala sekre bentuk iktiar. Soal karaguanna masarakat, Ustas Dasad Latif assakbu ciptaan Allah SWT iami antu Manusia memang tena na niak sempurna, sabak kesempurnan hanya Allah SWT simata.
Vaksin anne iami antu bentuk iktiar, ni coba. Manna katte berdoa terus, tena na anjari doa kta punna tena niak iktiar ni gaukang. Katte appalak parlindungann battu ri wabah, iktiarna iami antu vaksin. Rasululla anjo tena rugi na, tena niak susahna berdoa “ya Allah pammeta a lalangku apperang” mingka ia amminawang perang sabak iktiar. Katte berdoa mudah-mudahan bebasakki ri wabah covid-19 iktiar siagang vaksin.
Dasad Latif merasa parallu na pau ulang ni tulisikna arengna sabagai sala sekre anggota tim penasehat mae ri tim pammetang calon presiden siagang wakkelek na Prabowo Subianto-Sandiaga Uno (PAS) ri Sulawesi Selatan. Sannak na hargai niat na tim pasangan calon presiden mingka sebagai tau ASN tena na akkulle berpihak secara politik apalagi akgabung sabagai tim sukses.

Dasad iamiantu ASN semenjak taung 2004 ri allaloa. Ia ni catat sebagai dosen Ilmu Komunikasi ri Fakultas Ilmu Sosial-Politik siagang Komunikasi, Universitas Hasanuddin. Ia dosen sikaligus Dai terkenal ri Sulawesi Selatan. Sebagai PNS ia menjelaskan kana Negara assarei batasak kaleng na lalang politik praktis singkamma na jelaskan ri Pasal 2 Huruf f Undang-undang No 5 taung 2014.
Tempe goreng iamiantu sala se’rena kanre-kanrean paling kungai. Tia-tia a’lampa ri pasaraka assiagang bainengku sanging ammalli anne kanre-kanreanga. 
Nakke sanna kungai tempe goreng manna anjjo ammakea tarigu iareka ini sanggaraka langsung siagang ni ammake ammake masako. Anne tempe a loe kabajikanna mae ri kasehatanta maraenganna anjo hargana pole akkulleji ni balli siagang gampangji ni gappa ri pasaraka. 
Salaing anjo, nakke biasana kungai kulabussi wattu siangku angnganre allo siagang bainengku untuk angnganre tempe goreng ni tambai siagang cobe-cobe lada tamba asspiki nikasia, punna ni suroa ammilei antara jangang sanggara iareka tempe goreng nakke lebi ku pilei tempe goreng, ka sanna kungaina anne kanre-kanreanga.
Ammake budget terbatas, bakke berhaselek ku gappa Lenovo XI bekas antu dengan harga 5 jutaan. Secara spesifikasi, seluruh program berat kulle nakke ku jalan kan bajik bajik, sayang na nakke kecewa ka ri audio na antu sannak inji caddi na siagang baterai na antu ternyata kulle ji tahan sannak sinamperek na (kulle kapan 2 jam ji maksimal). Lekba na ni selidiki ternyata anjo masalah na terjadi mae ri pengguna lainga. Nakke tappikkirik ma ku boya sambe na, moterek poeng mae ri daftar incaran sebelum na mingka kamma kamma anne nakke ku boya real review battu ri masing masing laptop ka niak ri daftar ku.
Apel iami antu buah assipak siagang anyamang. Loe tau angngai siagang loe kandunganna. Apel iami antu sala sekrena buah akulle ni pare anjari anti oksidang mae ri batang kalengta. Assingkamma kandungan vitamin, mineral siagang unsur maraenganna singkamma fitokimian, serat, tanin, baron, asam tartar, siagang maraenganna. Annemi zat sannaka na kaparalluang mae ri kalengta untuk na cegah siagang na halangi sikuntung garring.
Nia tau angkana “angnganre buah apel na parekki lere battu ri kata mae ri dottorok  apparessa” battuangna anjo na kana angnganre apel si allo na pakulleki lere battu ri dottorok. Cenggerek memang tena na mingkang kajjalak, biasana katte tena ni sadaram kana anjo sederhanayya biasa loe kabajikanna tena ni beta siagang lebih kajjalaka.
Terkadang ri negrita anne masigik niaka seharusna anjari alat pakasekre ummat islam mingka ka niakna oknum-oknum penceramah biasa angering caramah bonena radikal siagang mengandung ujaran kebencian siagang ang-ngerang suku na pemilihan politik. Seharusna persoalan kammayya anne akkulle nihindari mingka persoalanna anne khutbah attampak ri masigik jadi susah ni hindari. Sedangkan masigik tujuanna untuk ni pake beribadah mae ri Allah SWT. Jari apakah anne akkulle ni pannaba untuk usaha paraganda? Mengumbar aib tau maraeng? Siagang anyakbu murka? Tantuna tena na akkulle siagang tena ni pannaba lalang islam. Laa masjida ussisa ‘ala at taqwa. Ketaqwaan lekbami takboli lalang ri niat ambaung masigik. Ni niatkan untuk apparek tampak ibadah kabajikan, tania malah nipare untuk hal-hal appabattu masalah dunia appanaung ketaqwaan mae ri batang kalengta.
Lekbaki parek draft, ni diskusikan mi mae ri ngaseng pasukan liburan na kulle sare tamak apa kulle ni pabajikki. Biaya ngaseng ni bilangi antama ri lalang angaran budget, mingka tena na cocok siagang kantong ta kulle ni aturuk moterek kerea bajik barak tena niak tena na nyamang na sakring. Harusuk niak tattulisik ngaseng barak punna lippu ki muko muko, kulle ni boya ni catatanga lekba ni parek. Anu sannak panting na antumi anne rencana yaa tena na anjari wacana bawang ji. Langsung maki ammali tiket barak anjari pasikko ki na jari ki lampa na tena niak batalak sedeng ni alasan ni parek pareka.
Injo Liukang Weh niaki ri kaminang warakna Indonesia. Tanda injo nia tugu nol kilomemetere' ri Inne liukanga. Memang na tenaja na lompo mingke inne liukang sanna kacukna. Na punna mentengki ri biringna tamparanga nisakbu Iboih, kulleki ciniki injo tamparang tamakbiring na injo jekne gaukna tamattappu. Inne ri liukanga, loe pole biring tamparang maraeng na injo kacukna tangan kulle nisare areng. Maraeng na injo, nisakbu tompi injo Belitung, sekrea paddakk dakkang injo kacuka batu batunna. Inne liukanga sanna loena nicarita ri tutakbalaka ri Indonesia wattuna assulu pellena Laskar Pelangi, injo nitulisi ri Andrea Hirata, tau asli battu ri inne liukanga. Kaminang kacuka ri inne liukanga, iami injo susung susung batuna kammai anu ni sihirik.
Baluk online antu tena na sigampang na bayangkan nga taua. Nakke ku kana anne bisnis ka kulle jappa mulusuk ja siagang lancar. Mingka nyata na sannak jai rintangan siagang ni parallukangi antu sabbarak extra ya memang. Nakke lekba ma gabung siagang grup bisnis online antu jai na isseng taua. Pendapatan na bawang na kulle mi puluhan juta sekre bulan. Rinne sannak jai na reseller, nah battu na anjo reseller ka harusuki na tawarkan produk na. Katte ni pake ii facebook anjari tampak baluk baluk ta katte kah yahh ni isseng ji toh kana pengguna na facebook ka jai battu Indonesia siagang luarak negeri.
Bahar, iareka buru’ne niaka bainenna siagang ruami anakna. Anjamai ri kantorok tiap allo sanning sanggenna juma’. Ho’bina akkelong. Punna niak pakgaukang kamma tau la bunting, ataukah  tau erok aqiqah, pasti naiki akkelong rua atau tallu lagu. Mingka memang iyya, ga’gai sa’ranna njari tau maraenga punna na langngereki, nangai tonji. Sa’ranna Bahar sintanjakki sa’ranna Pasha Ungu, punna laguna Ungu napakkelongang, nikareki pasti Pasha tojek akkelong. Jai tau battu ri kantorok maraeng naissengi nai nikua Bahar, nasabak kemae niak elektong, pasti konjo niaki Bahar. Punna akkelongi, pila’ jai tau gorai, piila’ lompoi sa’ranna. Memang punna ho’bi akkelong parallupi percaya diri kalea, bajik tompi pole sa’rangta njari tena nipakasirik-sirik kalengta.
Pirang hotel ri Batam ampikki siagang Labuang Ferry Internasional Batam Center anne kullei rijangkau a'jappa bangkeng. Hotele'ka ri ampikna labuanga anne natawarkan balinna siagang fasilitas maraeng, kulle risesuaikan siaga budger ripantangi. Nia'na anne hotele' ka ri Batam ampikna labuanga anne nabantui wisatawanga lokal siagara luara' negeria punna mae siagang a'bangiki ri Batam. Harris Hotel Batam Center anne nia' ri rampi'na Labuang Ferry Batam Center. Punna assulu'ki ri labuang kacinikangi langsung hotele'ka. Balinna anne si kamara' akaramula ri pitu'ratu siallo. Fasilitasna anne kamarakna nia' Tv Kabel layara' datar, brankas, minibar, pembuat teh siagang kopi, pengering uk siagang sandala. Fasilitas maraengna nia' kolam renang, pa'rimpungang kebugaran, pijat relaksasi, siagang WIFI.
Kamera 13 Mega pixel andorid arti na Samsung Galaxy Note 9. Kebetulan nakke punna ka rua rua na hp anjo mingka sayang na Iphone 6 ku nakke kamma kamma anne tena mo na kulle rinra moterek jari nakke tena ku kulle bandingkangi erok cobai foto objek singkamma ya. Mingka nakke punna beberapa hasselek jepretan antu salloa mo. Keunggulan na kamera 8 mega pixel ri Iphone 6 ni bandingkan kamera 13 mega pixel ri samsung galaxy note 9 niak ri insta story ku nampa ni cinik ji labbi jujuruk. Punna nakke pribadi labbi ku ngai hasselek kamera battu ri samsung galaxy note 9 ni banding kan iphone 6.
Niak kanrejawa terkenal ri Sulawesi Selatan khas na suku bugis mangkasara anjo arenna Barongko. Barongko kanreang khas bugis mangkasara ri pare battu Unti kapo’ ri alusiki siagang bayao, santan, golla na ce’la. Inne kanrejawa Barongko ri roko’ki lalang daung unti na daung pandan. Nampa ri kukuski ri pammaja. Ri kabupaten Bone, barongko na ri sareangi panasa. Inne Barongko jai tau ngai ka anjo rasana te’ne niak sike’de ce’la na. Biasana Barongko jai tau balukangi ri pabalu kanrejawa niak harga na sisa’bu niak poe rua sa’bu. Barongko riolo anjari ca’ma-ca’ma karaeng ri kerjaan suku bugis na suku mangkasara. Punna niak tau botting nampa ri boliki ri tampa arenna Bosara
Khabis Nurmagomedov, iyaa na putuskangi pensiun lekba na berhaselek na pertahan kan gelarak juara lightweight UFC na ewai Justin Gaethje ri UFC 254. Iyaa na jelaskangi, iyaa anggappa izin battu ri ammak na barak kulle na ewa Justin, iyaa harusuki janji pensiun mi lekba na. Nampa lekba na menang, iyaa na penuhi tojeng mi anjo janji na mae ri ammak na lampami pensiun, padahal iyaa lalang na mi rekor 29 kemenangan unbeaten ri MMA Profesional siagang na katanni gelar nomorok 1 pound for pound. Sanggeng na kamma kamma anne jai inji fighter antu biasa na kiok ki mae moterek ri octagon, mingka iyaa tatta ki na katanni janji na mae ri ammak na. The GOAT.
Wisata Kampong Warna Warni Jodipan Anne ri Malang kullei anjari pamantangang wisata liburang lammoro'ka siagang gammara'ki. Wisata Kampung Warna Warni Jodipan anne objek wisata kampong masyarakatka nipare'ki maraenga desainna ribandengkan kampong maraenga. Taua kullei nacini' tembok na siagang pa'tongko' balla na anne warna-warni rinni. Ri mabelayya kaccinikang anne kamponga singara' siagang tarrangi. tena naherang jai tau mae rinni appoto-poto. Punna mae ri Malang, anne wisata Kampong Warna Warni Jodipan anne kullei anjari pileang nasaba' lammoro'ki balinna anjari kullei niagangi pamantanganga siagang aganga narasakang liburan sederhannya naia menarikki ri kalilingi kampong bedayya anne. Tena apparallu baring-baring nasaba' anne pa'matanganna lammoro'ji rijangkau, mani tongi siagang pamantangan wisata maraenga.
Ia ngaseng masyarakat tantuna na issengmi kana lemo pakkacci iami antu lamung-lamung  gampanga ni gappa ri daerahta, biasana katte ni isseng ni pau kana anne lemo pakkacci ni pakai untuk parawatang rupa iareka untuk kacantikang. Mingka anne lemo pakkacci nia kabajikan maraenganna mae ri kesehatanta. Tena ni sanna-sanna anne buah akkasiak kacci, tanjakna accaguluk, batangna ni sarri siagang  katinting, biasana masyarakat na pake sebagai pakballe takroko-roko siagang na parek bumbu pallu palluang naik manfaatna ri kesehatan ta siagang akulle ni kanre setiap wattu ka tenaja efek sampingna. Kamma mi anjo sikuntung manfaat buah lemo kacci mae ri kesehatanna kalengta parallu ni isseng. Kammayya mi anjo anne buah lemo kacci ni arengki lamung-lamung sijuta kabajikang.
Tukang Becakka ri Solo anne makin ta'biringi nasaba jai pilihan transportasi umum ri Solo. Nakana Walikotayya nia'mio rencanana kullei napare' Becak ri Solo eksis. Walikota narencanakangi Becak ri Solo anjari kendaraan wisata le'bana nalanggere aspirasina tukang Becakka. Tukang becakka anne akkaramulana ero naapanjari becakna becak motor, nakana Walikotayya tena nabaji' nasaba anjo Becak Motoro' sawala'ki bersaing siagang kendaraan maraenga. Becakka anjo riapanjari transportasi wisata ri daerah Gatot Subroto siagang ri Jebres rinjo nia' Museum, STP, Waterboom, siagang Taman Satwa Taru Jurug anne ngasenga kullei Becakka anjari Becak Wisata. Walikotayya ero'ki naatoro konsepna becak wisataka nasaba' ero'ki becak nia' inji ri Solo nampa Tukang Becakna kulle tongi anjama angappa doi'
Taua bandunga punna lippu inji ero' liburang kemae bajikanga ammake transportasi ri Kota Bandung iaminjo Bandros. Bandros anne bus wisata kullei taua naik ri Alun-alun Kota Bandung siagang Gasibu. Punna musim liburan anne Bandros jai tau angaiki, nia rua belas anne unitna Bandroska. Punna ero' naik ri Bandros balinna anjo ruampulo sa'bu. jam operasionalna anne Bandroska akkaramula ri jam sampulo sanggenna jam appa. Bandros anne namaloi oloang ri Alun-alun ka anne namaloi oloang Banceuy, Cikapundung, Braga, Suniraga, Perintis Kemerdekaan Wastukacana. LLRE Martadinata, IR. H Djuanda - Gasibu kamma tong punna motere'ki poe ri Alun-alunka. Ri oloanga anne jai pammantangang wisata kulle ri kunjungi mulai taman, museum, sanggena panganreang.
Allo sabtu siagang minggu anne jai watttuna ri pala'busu a'gambara siagang cat je'ne. Gambara' gambaraka anjo rencana ripakei a'dukung tulisanga anjari project tulisan siagang agang agang jappa-jappayya. Nakke anne a'gambara ri wattuna Sikolah dasara'. Nakke pengukrangi gambara makase'rea kugambara anjo gambara'na Sailor Moon. Saking rassina anne gambara' sailor moon, ri detik anne, nakke ingat inji bentuk ponina Usagi, kalung siagang anting bulanga, lipit rokna, siagang bentuk sapatu bootka. Rii wattuna kelas tallu Sikolah dasara' nakke a'lukis siagang appilajara' gradasi warna siagang krayon. Wattuna anjo gambara' ripoji gurua. Nakke tong anggai gambara' ri papang tulisi' siagang ri bokona bokaboka. Nakke ri kelas tallua cita-citaku anjari desainer.
Ri kammayya anne loe warna warni kegiatan perayaan Isra Mi’raj na lakukan mae ri ummat Muslim ri Indonesia, terlebihna ri iangaseng lalang dunia, manna mamo tena na assing-suarak paklappassang iareka paklappassang kurubang. Cirebon anjari sala sekre tampak penyebarang agama islam ri butta jawa sarat siagang tradisi. Masarakat Cirebon niak tradisi kale punna wattunna Isra Mi’raj ni rapik iamiantu ri tanggalak 27 Rajab lalang kalender Hijriah, iareka Rajaban. Biasana masarakat Cirebon akborong-borong mae assiarah ri Plangon, tampak na iamu antu rua penyebar ajaran agama islam nikana Pangeran Kejaksan siagang Pangeran Panjunan. 
Salain anjo, tradisi Rajaban pole biasa ni gelar ri Keraton Kasepuhan Cirebon. Keraton Kesepuhan biasana anggelar pengajian untuk umum siagang allakukang tradisi akbage-bage kanre bogana mae ri warga keratin, kaung masigik, abdi lalang siagang masarakat megersari.
Menurut ku nakke efektif ini siagang parallu ni tingkatkan narrusuk, kamae anjo semakin naongi jumlah lahan persawahan siagang meningkat na jumlah penduduk ka na akibatkangi Indonesia kulle kapang erok defisit pasokan bahan kanre kanrean anjo implikasi na meningkat ki nilai import bahan kanre kanrea. Teknologi pertanian kamma kamma anne lekba mo na akomodir permasalahan na anjo, mingka kurang na sosialisasi mae ri masyarakat ka anjo pertanian na, seolah olah produksi nasional na anjo bahan pangan nga sanging tena kulle na pannoi kebutuhan lalang negeri ta. Anjo mi maka na harusuk ni lestarikan moterek anne teknologi pertanian hidroponik ka barak kulle sikedde nah sikedde na bantu ki.
Mi hokkian molei nia' ri taung beru imlekka. Bahangna anne mi hokkianka anjo mi didi, bihun, assi sapi, cumi'-cumi', doang, kolu, leko lasuna, lasuna kebo', laiya, caisim, kecak ce'lla, ce'lla, marica, kaldu jangang, minyak, wortel, siagang lekok katumbara. Makase're, tumisiki rodong lasuna kebo siagang laiya sangenna bau. Makarua, ripantama'ki assi sapi, doang, siagang cumi'-cumi' campuruki. Makatallu ripantama'ki kaldu janganga , kecak ce'lla, cella, siagang marica campuru'ki poeng. Makaappa', panatama'lki caisin, kolu, siagang lasuna kebo'ka, campuru'ki sanggena sitangga late. Makalima, pantama'ki mi siagang bihunga pallui sanggenna ti'no. Gallanga, riptalaki mi hokkian siagang lekok katumbara siagang wortel. Labbi nyamangi poe ripasiagangang sambala, limo, acara', siagang karoppo.
Terkadang ri wattu katte sibuk mae ri urusan jama-jamang iareka sementara lalang perjalanan nasabak katte lalang keadang mang-ngang sanngengna tulusuk attinri tena nisakring ni kaluppai wattu assambayang lima wattu. Supaya kajadian anjo tena na takulang mae ri katte maka parallu ni isseng keutamaanna sambayangsabak anne sambayang iamiantu sibajik-bajikna na wajibkan oleh Allah SWT mae ri hamba-hambaNa siagang sibajik-bajik na cara sekre tau beribadah mae ri Karaengna. Ibadah sambayang iamiantu ibada pertama kali ni hisab battu ri iangasengna amalan lekbaka ni gaukang riwattu tallasak ri lino.sambayang lima wattu akan anjari penghapusuk dosa-dosa ta, salama tena ni gaukang dosa lompo. Pissikali assukjuk saja maka na angkak derajat sekre hamba siagang na gugurkan sekre kesalahanna siagang loe maraenganna battu ri keutamaanna anne sambayang lima wattu.
Nakke erok bahas battu ri agama Kristen. Ri rinne nakke tena ku erok bahasa ki Yesus kah beliau tena na sebar ki ajaran na battu mae ri seluruh linoa, mingka murid murid na mi antu na sebarkangi ajaran ajaran na mae ri pelosok dunia. Ri antara na ngaseng anjo sebar ki Agama Kristen, nakke erok ka bahas ni sosok seorang rasul pilihan Tuhan antu peran na sannak penting na lalang na sebarkan Kristen. Anjo mi nikana Santo Paulus, salah sekre rasul ni pile langsugn battu ri Tuhan tugasak na na wartakan kabarak gembira mae ri tau tau erok ka tarimai ajaran na agama kristen.
Nakke na bainengku biasai ku erang kamanakangku mae ri pangnganreang libayya  tino (cepat saji) niaka ri mangkasara. 
Ri restorang cepat saji ni papparekangi area kusus untu ana-ana akkarena-karena. Jari ia mi anjo biasa ku kio kamanakangku akarena, nakke ku tayang tommi kanre-kanreang anjo lekbaka ku pesang. Mingka nia se’re kalima parallu ni u’rangi siagang ni pahami angkana” ciniki anaknu, punna nia kabalanna nu tanggulengi” anne kalima pappainga angkanayya katte paralluki anciniki anatta akkarena na saba’ tena laloja si kodi  mae ri urang-urang si pakkarenang na. 
Nakke na bainengku sannn ni ngaina punna ini erangi kamanakangka nga mae ri restorang cepat saji ka bajiki na pasadiangki tampa appasusui ana siagang tampa pakkarenang, jari tenamo pole ni erangi mae ri pakkarena maraenganga.
Pengalaman se’reng ku na agangku ngaseng mange ri Sulawesi ka tena niak battu ri kita battu ri Sulawesi. Anjo tampa’ wisata na arenna Danau biru niak ri Sulawesi Tenggara niak tampa’ wisata na tena pi tau jai issengi ka Susai ri gappai tampa wisata Danau Birua ri Sulawesi Selatan wattuku mangei ri bulang Juni taung 2018 lalua. Ka anjo kodi inji jappa na ta'campur inji siagang hutang-hutang. Anjomi ga’ga na alam na kulle ji ri jaga baji’-baji’.  Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Ri cini mi anjo pemandangan ga’ga na Danau biru a, masih kacinikang asli na anjo je’ne danau na nampa sepi inji nakke ji na agangku mange ri anjo Danau biru a , tena niak tau laing.
Lekbak amminawang accinik-cinik pertandingan sempak golok ri Gelora 10 November Tambak Sari Surabaya. Riolo ma riolona, siagang sifat pacinik-cinik na assingkamma inja, padahal assisala generasi. Berarti katte berhasili mentradisikan perilaku singkamma anne ri stadion. Ri wattua nakke niak ri tribun rawa, tena na sallo pertandingan ni pakaramula, niak tau anyambila battu ri tribun rate mae ri rawa, ni issengi apa na pasambila? Jeknek mea na pantamak ri plastik bekas teh. Suasana berkembang jari liar, tiba-tiba loe anyambila batu battu ri arah sampinb, tena ku asseng battu temae batuna. Sikuntung urangku na taba ulungna siagang boncorok. 
Isu ri kamma anne assisala siagang riolo, mingka akibat na timbulkan tetap assingkamma. Manurukku untuk ni kurangi anne tragedi na akibatkan jumlah korban lompo, pagar tapparek lakbik karri untuk ni lawan, tinggi siagang berduri untuk ratenganna.
Maraenna injo, ri kamma kammayya inne, injo kanre-kanre Mangkasarak rioloa nia tompa pakgaukang na ampa akkule ni kasia ieraka nicini, ri kamma-kammaya inne akkullemi nicini na nirasa allo-allo. Sanna mi loe na akbalu na tena tommi aturang aturang tradisional angkanayya sekrea kanre kanre i anu tonji akkulle angkangrei. Ieraka se’re kanre ri se’rea wattu wattu tommi nampa akkule nipassuli. Coto paling porea dagengna, teami rayyaja tonji akkule anrasai, ingka manna attayya akkulle tompi nacakma. Ingka, nia inji sekre kanrejawa iareka pappisoloro nipisangkai lanierang atau nitoanang ri pakgaukang kamateanga, kammami punna tallu allonna, tujuh allonna, atau pangallean tammu taung, iami injo kue lapisi arenna.
Puasa ri bulang Ramadhan anjo wajib ki ri gaukang tau muslim ka ri Agama islam. Punna baligh maki harus ki puasa 30 allo punna tena ji na niak halangan ta sikamma garring ato mens sikamma ri baine a ngaseng. Puasa ri Indonesia anjo ri gaukang sanggeng na 14 jam biasa na. Battu na niak mata allo a sanggeng na magaribi. Nakke biasa na niak kalla ku siminggu, ka punna mens ka tena ku kulle appuasa. Anjari ku sambei mami punna le'ba mi bulang Ramadhan ka. Selaing na anjo puasa ri bulang Ramadhan ka, niak inji puasa sunnah maraenga sikamma puasa ri bulang Syawal ato puasa sunnah sanneng kamis.